open-index/open-wikipedia-markdown huggingface dataset:
Carl Rudolf Forsman

**Carl Rudolf "Kaarle" Forsman** (15. elokuuta 1802 Veteli – 29. heinäkuuta 1882 Vaasa) oli suomalainen rovasti, rehtori ja Tammikuun valiokunnan jäsen.

Forsman kävi Vaasan triviaalikoulua ja pääsi ylioppilaaksi Turussa 1820. Forsman vihittiin papiksi 1823 ja hän valmistui filosofian kandidaatiksi ja maisteriksi Turun akatemiasta 1827. Forsmanista tuli teologian kunniatohtori 1864 ja riemumaisteri 1877.

## Ura pappina
Forsman oli Vähänkyrön kirkkoherran apulaisena vuodesta 1823. Vaasan triviaalikoulun vt. ylempänä kollegana vuodesta 1829 ja sitten Porin triviaalikoulussa vt. apologistana 1831, vakinaisena apologistana 1832–1833, vt. ylempänä kollegana 1833 ja vt. konrehtorina vuodesta 1833. Turun triviaalikoulussa hän toimi vt. konrehtorina 1836–1837, vt. rehtorina 1837 sekä konrehtorina 1837–1839 ja samalla Turun lukion vt. historian lehtorina 1837–1838. Hän oli sen jälkeen Porin triviaalikoulun vt. rehtorina 1839, Hämeenlinnan triviaalikoulun (sittemmin yläalkeiskoulun) rehtorina 1839–1845 ja Turun yläalkeiskoulun rehtorina vuodesta 1845. Ilmajoen kirkkoherraksi Forsman valittiin 1850 ja hän astui virkaan 1852 saaden samana vuonna rovastin arvon. Forsman oli vt. lääninrovastina 1852 ja 1854–1856 sekä vakinaisena lääninrovastina 1856–1878.
 
Forsman oli Tammikuun valiokunnan jäsenenä 1862. Hän oli puhujana pappeinkokouksessa Turussa 1842 ja toimi synodaaliväitöksen preeseksenä 1859. Forsman julkaisi ensimmäisen suomenkielisen synodaaliväitöskirjan *Pyhäin palveluksesta*, 1859.

## Yksityiselämä
Forsmanin vanhemmat olivat Vähänkyrön kirkkoherra Zachris Forsman (1763–1839) ja Eva Aurora Estlander. Forsman oli naimisissa vuodesta 1837 Sofia Charlotta Björnbergin (k. 1904) kanssa. Heidän lapsiaan olivat kansakouluntarkastaja, rehtori ja lehtimies Kaarlo Waldemar Forsman (1837–1922), Helsingin teollisuuskoulun rehtori William Vindician Forsman (1844–1914) ja Ähtävän kirkkoherra Ivar Rudolf Forsman (1857–1911).   

## Teoksia
* *Dissertatio theologica, sistens principia recentioris theologiae, critice dijudicata, cujus partem tertiam consent. max. vener. facult. theolog. Aboëns. praeside mag. [[Jakob Bonsdorff|Jacobo Bonsdorff]], s. s. th. doct. [et] profess. publ. [et] ordin. publico examini modeste offert Carolus Rudolphus Forsman*. Åbo 1822
* *Inledning till en grundteckning af läran om den absoluta friheten vid sin öfvergång till ändlighet i viljan, under olika skaplynnen, framträdande såsom rätt. Andra afdeln. Med filosofiska fakultetens i Åbo tillåtelse, under inseende af [[Johan Henrik Avellan|Johan Henric Avellan]], historiarum professor, utgifven för filosofiska gradens vinnande, och til ompröfning framställd af Carl Rudolph Forsman*. Åbo 1827
* *Ord- och sak-förklaringar till [[Cicero|M. Tullii Ciceronis]] Tusculanae disputationes* ;  utgifna af C.R. Forsman. Åbo 1847

## Lähteet
San Luis

**San Luis** tarkoittaa seuraavia:
__TOC__
## Paikannimenä
*Argentiina
** San Luisin maakunta
** San Luis (Argentiina), maakunnan pääkaupunki
*Dominikaaninen tasavalta
** San Luis (Dominikaaninen tasavalta)
*Guatemala
** San Luis (Guatemala)
*Honduras
** San Luis (Honduras)
*Kolumbia
** San Luis (Antioquia)
** San Luis de Palenque
*Kuuba
** San Luis (Pinar del Río)
** San Luis (Santiago de Cuba)
*Meksiko
** San Luis Potosí, osavaltio
** San Luis Potosi, kaupunki
** San Luis Río Colorado
** San Luis Soyatlán
*Peru
** San Luis (Peru)
*Yhdysvallat
** San Luis (Arizona)
** San Luis (Colorado)
** San Luis Obispo, kaupunki Kaliforniassa San Luis Obispon piirikunnassa

## Laivoja
* ARA San Luis (S-32), Argentiinan laivaston sukellusvene
* ARA San Luis (1937), Argentiinan laivaston hävittäjä
* San Luis -luokka, Espanjan laivaston kuuden linjalaivan muodostama alusluokka
* San Luis (1717), Espanjan laivaston Santa Isabel -luokan linjalaiva
* San Luis (1724), Espanjan laivaston San Luis -luokan linjalaiva
* San Luis (1767), Espanjan laivaston San Carlos -luokan linjalaiva.
Eino Forsman

**Johan Eino Ilmari Forsman** (19. maaliskuuta 1879 Turku – 12. elokuuta 1958 Helsinki) oli suomalainen arkkitehti. 

Forsman pääsi ylioppilaaksi Helsingin suomalaisesta normaalilyseosta vuonna 1897 ja hän valmistui Helsingin yliopistosta filosofian kandidaatiksi vuonna 1902 ja filosofian maisteriksi vuonna 1904. Forsman harjoitti sen jälkeen arkkitehtiopintoja Polyteknillisessä opistossa vuosina 1902–1904 ja Münchenin teknillisessä korkeakoulussa Saksassa vuosina 1904–1906.

Forsman oli eri arkkitehtitoimistojen palveluksessa vuosina 1908–1911 ja 1915–1924 sekä toimi opettajana Tampereen teknillisessä opistossa 1914–1915. Vuonna 1924 hän perusti Helsinkiin oman arkkitehtitoimiston. Hän toimi Helsingissä kunnallisraatimiehenä vuosina 1935–1949. 

Forsman suunnitteli erityisesti sairaala- ja parantolarakennuksia, joista merkittävimpiä ovat Helsingissä Laakson tuberkuloosisairaala ja Invalidisäätiön sairaala sekä Siilinjärvellä sijaitseva Tarinaharjun parantola. Myös Helsingin konservatorio (nyk. Sibelius-akatemia) ja Pohjanmaan museo Vaasassa ovat hänen suunnittelemiaan.

Kangasalla sijaitseva Pikonlinnan tuberkuloosisairaala (1931) ja sairaalan yhteyteen rakennetut viisi suurta asuinrakennusta ovat Forsmanin suunnittelemat. Pikonlinnan rakennukset edustavat klassista tyyliä, paitsi ylilääkärin taloksi suunniteltu Tietola edustaa funktionalismia.

Forsmanin isä oli juristi, hovioikeuden presidentti Ernesti Forsman. Vuosina 1907–1915 hän oli naimisissa näyttelijä Ester Niskan kanssa, vuodesta 1915 Aina Geja Maria Geitelin kanssa (k. 1950).

## Lähteet
Glenn McQueen

**Glenn John McQueen** (24. joulukuuta 1960 – 29. lokakuuta 2002) oli kanadalainen tietokoneanimaattori sekä valvoja Pixarin animaatiostudiossa.

Ennen siirtymistään Pixarille McQueen työskenteli tietokoneteknologiaan erikoistuneessa laboratoriossa New Yorkissa. Siellä hän toimi johtajana 3D -tuotanto-osastolla, joka valmisti elokuvatehosteita, TV-mainoksia ja tieteellistä grafiikkaa. 

McQueen liittyi *Pacific Data Images* -tietokonetuotantoyhtiöön vuonna 1991, ja oli sen alkuperäinen jäsen. Hän oli mukana PDI:n elokuvaprojekteissa *The Last Halloween*, *Slide Show*, *Sleepwalkers* ja *Angels in the Outfield*.

Vuonna 1994 hän siirtyi Pixarin animaatiostudiolle, osittain kiinnostuksestaan tekeillä olevaan *[[Toy Story – leluelämää|Toy Story]]* -elokuvaan, osittain kunnioituksestaan Pixar-animaatiostudion perustajaan John Lasseteriin. McQueen toimi animaation valvojana Pixarin varhaisissa menestyselokuvissa, kuten *[[Toy Story – leluelämää]]*, *[[Ötökän elämää]]*, *[[Toy Story 2]]* ja *[[Monsterit Oy]]*.

McQueen oli naimisissa kaksi kertaa. Hänellä on toisesta avioliitosta yksi tytär.

Glenn McQueen kuoli melanooma-syöpään vain 41-vuotiaana Kaliforniassa lokakuussa 2002, kesken *[[Nemoa etsimässä]]* -seikkailuanimaation filmauksen. Yhdysvalloissa suurmenestykseksi noussut elokuva tuli ensi-iltaan 30. toukokuuta 2003. Elokuva on osoitettu McQueenille, hänet mainitaan ennen elokuvan lopputekstejä. Entiset kollegat kunnioittivat hänen muistoaan myös nimeten päähenkilön hänen mukaansa ("Salama McQueen") Pixarin elokuvassa *[[Autot]]*, joka tuli ensi-iltaan vuonna 2006. Jatko-osa *[[Autot 2]]* sai ensi-iltansa 2011, ja sen jatko-osa *[[Autot 3]]* sai ensi-iltansa 2017.

## Filmografia

**PDI**

**The Last Halloween* (1991) (ohjaaja, lyhytelokuva)
**Slide Show* (animaattori)
**Sleepwalkers* (animaattori)
**Angels in the Outfield* (hahmoanimaattori)

**[[Pixar]]**

**[[Toy Story]]* (1995) 
**[[Ötökän elämää]]* (1998) 
**[[Toy Story 2]]* (1999)
**[[Monsterit Oy]]* (2001)
**[[Nemoa etsimässä]]* (2003) (omistettu)
**[[Autot]]* (2006) (päähenkilö nimetty mukaan)
Elisabet Stuart

**Elisabet Stuart** (19. elokuuta 1596 – 13. helmikuuta 1662 Lontoo, Englannin kuningaskunta) oli englantilainen prinsessa ja Skotlannin kuningasperheen jäsen.

## Suku
Elisabet oli Skotlannin ja Englannin kuningas Jaakko I:n ja Tanskan prinsessa Anna Tanskalaisen ainoa aikuiseksi asti elänyt tytär. Hänen veljensä oli Skotlannin, Irlannin ja Englannin kuningas Kaarle I. 

Hänet nimettiin kuningatar Elisabet I:n mukaan. Elisabet Stuartin isä oli alkujaan Skotlannin kuningas, mutta peri myös Englannin valtaistuimen vuonna 1603. 

## Avioliitto ja lapset
Elisabet avioitui Pfalzin vaaliruhtinas Friedrich V:n kanssa vuonna 1613. Englanti joutui Elisabetin avioliiton takia mukaan kolmikymmenvuotiseen sotaan, jonka aikana hänen puolisonsa Friedrich oli lyhyesti myös Böömin kuninkaana talvella 1619–1620 eli ns. *Talvikuningas*. 

Elisabetille ja Friedrichille syntyi kaikkiaan 13 lasta. 

## Englannin kruununperimys
Yksi lapsista oli Sofia von der Pfalz Hannover, joka julistettiin myöhemmin Englannin kruununperijäksi, kun parlamentti vuonna 1701 määräsi *Act of Settlement* lailla valtaistuimelle nousevaksi Jaakko I:n protestanttisen jälkeläisen. Sofia kuitenkin kuoli ennen kuin serkuntyttärensä kuningatar Anna, joten hänen poikansa Yrjö I peri vaatimuksen kruunuun ja nousi vuonna 1714 Ison-Britannian kuningaskunnan valtaistuimelle. 

Samalla Hannover-suku nousi valtaan, kun Stuartit oli syrjäytetty valtaistuimelta. Näin Elisabet on kaikkien myöhempien brittimonarkkien esiäiti tyttärenpoikansa kautta. Elisabet kuoli 66-vuotiaana Lontoossa helmikuussa 1662 ollessaan veljenpoikansa Kaarle II:n vieraana.

## Lähteet

## Aiheesta muualla
Major League Baseball -kausi 1890

**Major League Baseball -kausi 1890** käsitti kolme erillistä liigaa. Vuodesta 1876 toiminut National League, 1882 aloittanut American Association ja ainoan kautensa historiassa pelannut Players League. Players Leaguen perusti Brotherhood of Professional Base-Ball Players, urheilun ensimmäinen pelaajien liitto. New York Giantsilla oli joukkueet sekä National Leaguessa että Players Leaguessa. Kauden päätteeksi NL:n ja AA:n mestarit kohtasivat seitsemän ottelun sarjassa, jossa voitot tasattiin 3–3 yhden ottelun jäätyä ratkaisemattomaksi. Players Leaguen voittajaa vastaan eivät muut liigamestarit pelanneet. Seuraavalle kaudelle PL:n pelaajat palasivat takaisin alkuperäisiin joukkueisiinsa. Brooklyn Bridegroomsista tuli ensimmäinen joukkue, joka voitti kahden eri Major Leaguen mestaruuden peräkkäisillä kausilla, AA:n 1889 ja nyt NL. Boston Redsistä tuli heti perään toinen, kun se nyt voitti Players Leaguen ja seuraavalla kaudella AA:n.

American Association -liigassa aloitti Brooklyn Gladiators -joukkue, joka pelasi 100 liigaottelua, viimeisen 25. elokuuta. Tämän jälkeen se korvattiin Baltimore Oriolesin joukkueella, joka oli poistettu liigasta edellisen kauden jälkeen. Orioles pelasi ensimmäisen ottelunsa 27. elokuuta ja kauden loppuun mennessä se ennätti pelata vain 38 ottelua. 

## Major League

## Postseason

## Aiheesta muualla

* Baseball almanakka - National League 
* Baseball almanakka - American Association 
* Baseball almanakka - Players League
Johan William Forsman

**Johan William Forsman** (20. lokakuuta 1788 Kaskinen – 4. helmikuuta 1883 Helsinki) oli suomalainen juristi, valtiopäivämies ja Vaasan hovioikeuden presidentti.

Forsmanin vanhemmat olivat Kaskisten järjestysmies, pormestari Vilhelm Forsman (k. 1815) ja Johanna Kristina Welin. Hän pääsi ylioppilaaksi Turussa 1805 ja suoritti Turun akatemiassa tuomarintutkinnon 1808. Forsman sai varatuomarin arvon 1811.

Forsman oli Vaasan hovioikeudessa kanslistina vuodesta 1814, ylimääräisenä viskaalina vuodesta 1818, notaarina vuodesta 1819, varakanneviskaalina vuodesta 1820 ja hovioikeuden apujäsenenä 1820–1824. Hän sai kihlakunnantuomarin arvonimen 1819 ja oli vuodesta 1822 Iisalmen tuomiokunnan tuomarina ja vuodesta 1827 Ala-Karjalan tuomiokunnan tuomarina. Hänet kutsuttiin 1839 senaatin oikeusosaston jäseneksi, ja vuosina 1856–1862 hän toimi Vaasan hovioikeuden presidenttinä. Forsman sai aatelisarvon 1856 ja oli aatelissäädyssä edustaja valtiopäivillä 1863–1864 ja 1867. Laamannin arvonimen Forsman sai 1834, valtioneuvoksen arvon 1844 ja todellisen valtioneuvoksen arvon 1855. 

Forsman oli naimisissa 1815–1859 Elisabet Charlotta Böckerin (k. 1859) kanssa. Heidän poikiaan olivat senaattori Wilhelm Forsman, senaatin esittelijäsihteeri, valtioneuvos Carl Fredrik Forsman ja Viipurin hovioikeuden presidentti Paul Emil Forsman.

## Lähteet
Schweizerische Nordostbahn

**Schweizerische Nordostbahn** (NOB) on entinen, sveitsiläinen rautatieyhtiö, joka toimi vuonna 1853-1901. Yhtiö aloitti toimintansa 1.7.1853 Schweizerische Nordbahnin (SNB) sekä Bodensee- ja Rheinfallbahnin fuusioituessa. Toiminta loppui 31.12.1901, jolloin NOB:n toiminta siirtyi vastaperustetulle valtiolliselle Schweizerishe Bundesbahnille (SBB).

NOB toimi Koillis-Sveitsissä ja se oli aikanaan Sveitsin suurin rautatieyhtiö. Toiminnan päättyessä rataverkon pituus oli 853 km.

## Lähteet
* Das Historische Lexikon der Schweiz (HLS), Artikkeli D42011: *Schweizerische Nordostbahn (NOB)* 
*
Tinhosa Pequena

**Tinhosa Pequena** on saari São Tomé ja Príncipessä Guineanlahdessa Atlantin valtameressä. Tinhosa Pequena yhdessä suuremman Tinhosa Granden ja yhden pienemmän saaren kanssa muodostaa Tinhosasaarten () saariryhmän, joka sijaitsee 22 kilometrin päässä suuresta Príncipen saaresta lounaaseen. Pinta-alaa saarella on kolme hehtaaria. Tinhosa Pequena on karu kalliosaari, jolla ei ole kasvillisuutta. Saaren korkein kohta on 65 metriä merenpinnan yläpuolella. Jyrkkien rinteiden vuoksi Tinhosa Pequenalle on mahdotonta rantautua.

Tinhosa Pequena kuuluu Tinhosasaarten muodostamaan 23 hehtaarin suuruiseen kansainvälisesti tärkeään lintualueeseen (IBA). Tinhosasaarilla on Guineanlahden suurimpia merilintuyhdyskuntia. Alueella pesii esimerkiksi tuhansia pareja ruskosuulia, tummaruskotiiroja, ruskotiiroja ja nokitiiroja. Lisäksi säännöllisesti alueella pesii ainakin pieniä määriä pikkutropiikkilintuja. Ohjasnokitiiran ja madeirankeijun tiedetään vierailevan alueella, mutta niiden pesinnästä ei ole saatu todisteita. Alueella vierailevia lintulajeja ovat muun muassa atlantinfregattilintu, punajalkasuula, naamiosuula ja suomutropiikkilintu. Alue ei ole suojeltu, vaikka ehdotuksia sen suojelemiseksi on tehty jo vuodesta 1973 saakka. Tinhosa Pequenan ympäröimillä vesialueilla on runsaasti kalaa, minkä ansiosta príncipeläiset kalastajat kalastavat säännöllisesti siellä.

## Lähteet
Puolarmetsä

**Puolarmetsä** () on omakotitaloalue Espoossa. 

Puolarmetsässä sijaitsi ennen Puolarmetsän sairaala. Homeongelmista kärsineen sairaalan purkutyöt aloitettiin vuoden 2017 alkupuolella. Toiminnot siirrettiin Jorvin sairaalaan. 

Puolarmetsään pääsee seuraavilla busseilla: 125 Tapiola-Espoonlahti, 125N Kamppi-Latokaski, 134N Kamppi-Tuomarila, 531 Tiistilä-Jorvi.

## Lähteet
Ernesti Forsman

**Ernst Emil (Ernesti Eemil) Forsman** (26. toukokuuta 1843 Vaasa – 26. syyskuuta 1922 Helsinki) oli suomalainen juristi ja valtiopäivämies. 

Forsman oli lainvalmistelukunnan jäsen 1885–1900. Hän osallistui erityisesti ulosottolain säätämiseen ja julkaisi sen selityksineen. Vuonna 1900 hänestä tuli hovioikeudenneuvos Turkuun, samana vuonna senaatin oikeusosaston jäsen, ja hän oli Viipurin hovioikeuden presidentti 1903–1906. Forsman oli Hämeenlinnan edustaja porvarissäädyssä valtiopäivillä 1891.

Forsmanin veljiä olivat professori Jaakko Forsman ja valtioneuvos Yrjö Sakari Yrjö-Koskinen.

## Lähteet
Karl Forsström

**Karl Teodor Forsström** (7. helmikuuta 1850 Förby, Särkisalo – 27. huhtikuuta 1912 Särkisalo) oli suomalainen merikapteeni, joka aloitti kalkkikiven teollisen jalostuksen Suomessa.

Forsströmin vanhemmat olivat Carl Enok Forsström (1829–1895) ja Gustava Erika Troberg (1827–1888). Hän oli naimisissa vuodesta 1872 Olivia Gustava Eklundin (1847–1922) kanssa.

Forsström osti vuonna 1873 Karlbergin maatilan Särkisalosta ja harjoitti maanviljelyn ohella maakauppaa ja meijeritoimintaa. Hän perusti vuonna 1881 Särkisalon Isoonluotoon Förbyn kalkkikivikaivoksen (Oy Karl Forsström Ab) ja kalkkitehtaan. Forsström harjoitti ensimmäisenä Suomessa teollista kalkinpolttoa. Hän perusti myös vuonna 1897 Lohjan Kalkkitehdas Oy:n jota johtamaan siirtyi hänen poikansa Petter Forsström. Kaivostoiminta Särkisalossa päättyi 2009.

Vuorineuvos Petter Forsströmin lisäksi Karl Forsströmin toinen poika oli Oy Karl Forsström Ab:n toimitusjohtaja, insinööri Bror Karl Fredrik Forsström (1874–1947).

## Lähteet
Puolarmaarin ryhmäpuutarha

**Puolarmaarin ryhmäpuutarha** sijaitsee Espoon Olarissa. 

Puolarmaarin ryhmäpuutarha on Espoon ensimmäinen, vuonna 1992 valmistunut ryhmäpuutarha, jossa on 145 puutarhamökkiä, kooltaan noin 30–45 neliömetriä. Mökeissä on sähkölämmitys ja vesijohto. Puutarhakylä on julkisella liikenteellä tavoitettava lomamökkikylä, jossa jokaisella on mahdollisuus puutarhanhoitoon. Kylän perukassa on viljelypalstoja, joista kyläläisiltä ylijäävät vuokrataan espoolaisille. 

Puutarhakylän ympäristö on puistoaluetta. Aluetta kiertää talvisin hiihtolatu, joka liittyy Espoon keskuspuiston latuverkostoon. Alueen sisääntulon vieressä oleva Akilleksen maja toimii talvisin hiihtomajana. 

## Lähteet

## Aiheesta muualla
* Puolarmaarin ryhmäpuutarhan sivusto
Saint Helena (täsmennyssivu)

**Saint Helena** tarkoittaa seuraavia:

*Saint Helena, Ascension ja Tristan da Cunha, Britannian merentakainen alue eteläisellä Atlantilla
*Saint Helena, saari eteläisellä Atlantilla
*Saint Helena (Pori), keinotekoinen saari Porin edustalla
*St Helena Island National Park, kansallispuisto Australiassa

;Yhdysvallat
*St. Helena (Kalifornia), kaupunki
**St. Helena AVA, viininviljelysalue Kaliforniassa
*St. Helenan piirikunta, hallintoalue Louisianassa
*St Helena (Baltimore), Maryland
*Saint Helena (Minnesota)
*St. Helena (Nebraska
*St. Helena (Pohjois-Carolina)
*Saint Helena Island (Etelä-Carolina), saari
*Mount Saint Helena, Kalifornia
Okamonnit

**Okamonnit**, aikaisemmalta nimeltään **kaivautujamonnit** (Doradidae) on monnikaloihin kuuluva heimo. Heimon lajeja tavataan makeista vesistä Etelä-Amerikasta. Eräitä heimon lajeja pidetään akvaariokaloina.

## Lajit ja anatomia
Okamonnien heimoon kuuluu lähteestä riippuen 30&ndash;35 sukua ja 72&ndash;90 lajia. Suurin osa heimon lajeista on kooltaan noin 10&ndash;cm pitkiä. Pienin laji banjo-okamonni (*Physopyxis lyra*) kasvaa harvoin yli 3,5 cm, suurimmat lajit, kuten voivat saavuttaa jopa 100&ndash;120 cm:n pituuden. Tällaisia ovat esimerkiksi kiviokamonni (*Lithodoras dorsalis*) ja mustaokamonni (*Oxydoras niger*). Ruumiinrakenteeltaan okamonnit ovat tukevahkoja ja heimon kaloille tyypillistä on kyljen luulevyt, joissa on piikkejä. Myös selkä- ja rintaevissä on piikit ja useimmilla lajeilla on rasvaevä. Okamonnilajien kuonossa on 3 viiksisäieparia. Okamonnit voivat tuottaa uimarakollaan raakkuvia tai kurnuttavia ääniä, kun ne nostetaan ylös vedestä.

## Levinneisyys ja elintavat
Okamonnilajeja tavataan Etelä-Amerikasta Atlanttiin laskevista joista. Suurin osa lajeista elää Perussa, Brasiliassa ja Guyanassa sekä Ranskan Guayanassa. Heimon kalat ovat pääasiassa yöaktiivisia. Okamonnilajien ravintoa ovat maatuva kasviaines, vetten tippuvat hedelmät, vesihyönteiset, nilviäiset ja pienemmät kalat. Niiden lisääntymisbiologia on huonosti tummettua.

## Lähteet
Jalkapallon Suomensarjan kausi 1954

**Suomensarjan kausi 1954** oli Suomen toiseksi korkein sarjataso Suomessa kaudella 1954. Sarjassa pelasivat Palloliiton ja Työväen Urheiluliiton joukkueet yhdessä. Yhteistoiminta käsitti jo kolme ylintä sarjatasoa.
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan.

## Suomensarjan sarjataulukot

### Itälohko

### Länsilohko

## Yleisömäärät

### Itälohko

### Länsilohko

## Lähteet
* Suomen Palloliiton toimintakertomus 1954 
* ottelutulokset 

### Viitteet
Emil Forsström

**Emil Ferdinand Forsström** (12. helmikuuta 1866 Ristiina – 18. toukokuuta 1927 Helsinki) oli suomalainen juristi ja kuoronjohtaja. 

Forsströmin vanhemmat olivat laamanni Karl Ferdinand Forsström ja Gustava Agata Åberg. Hän pääsi ylioppilaaksi Jyväskylän lyseosta 1885 ja hän suoritti Helsingin yliopistossa yleisen oikeustutkinnon 1893. Forsström sai varatuomarin arvon 1896.

Forsström erotettiin vuonna 1916 Viipurin hovioikeuden asessorin virasta, kun hän muiden kanssa vastusti niin sanottua yhdenvertaisuuslakia. Hän joutui Pietariin Krestyn vankilaan kahdeksaksi kuukaudeksi. Vuodet 1917–1919 hän oli Viipurissa hovioikeudenneuvos ja sen jälkeen 1920–1927 Helsingin raastuvanoikeuden vanhempi oikeusneuvosmies.

Forsström oli Ylioppilaskunnan Laulajien johtaja 1889–1891 ja Suomalaisen oopperan johtokunnan puheenjohtaja 1918. Hän kuului vuoden 1899 suureen lähetystöön Ristiinan edustajana.

Forsström oli naimisissa vuodesta 1897 Fanny Charlotta Kyanderin kanssa. Heidän poikansa oli Yleisradion teknillinen johtaja Paavo Arni, vuoteen 1933 Forsström.

## Lähteet
Wu Yi

**Wu Yi** (s. 1938 Wuhan, Hubei) on kiinalainen poliitikko, joka toimi yhtenä neljästä varapääministeristä Huang Jun, Zeng Peiyanin ja Hui Liangyun kanssa vuosina 2003–2007. Forbes-lehti on pitänyt häntä toiseksi vaikutusvaltaisimpana naisena useana vuotena 2000-luvulla.

## Lähteet
Austin Mahone

**Austin Mahone** (s. 4. huhtikuuta 1996 San Antonio, Texas) on yhdysvaltalainen poplaulaja, joka nousi julkisuuteen vuonna 2011 internetiin lataamiensa musiikkivideoiden ansiosta.

Mahonen esikoissingle ”11:11” julkaistiin ystävänpäivänä helmikuussa 2012. Toinen single "Say Somethin" julkaistiin elokuussa 2012. Muita hänen tunnettuja kappaleitaan ovat ”What About Love”, ”Banga! Banga!”, ”Say You're Just A Friend”, ”Heart In my Hand”, ”MMM Yeah” ja ”U”. Mahonen EP julkaistiin toukokuussa 2014.

2016 joulukuun 30. päivänä Mahone julkaisi mixtapen/EP:n nimeltä ForMe+You. Mukana on tuttuja nimiä; Pitbull, Juicy J ja 2 Chainz.

## Taustaa
Mahone ja hänen ystävänsä Alex Constancio alkoivat ladata yhdessä videoita YouTubeen kesällä 2010. Seuraavan vuoden tammikuussa seurasivat musiikkivideot, joiden mukana suosio kasvoi. Mahonea on kutsuttu uudeksi Justin Bieberiksi. Lokakuussa 2011 Mahone tekikin Bieberin kappaleesta ”Mistletoe” coverversion, jota katsottiin miljoonia kertoja.

Mahonen ensimmäinen single ”11:11” nousi sijalle 19 Billboardin *Top Heatseekers* -musiikkilistalla. Hänen toinen singlensä ”Say Somethin'” sijoittui sijalle 34 Billboardin *Mainstream Top 40* -listalla.

Mahonen isä teki itsemurhan poikansa ollessa 16 kuukauden ikäinen.

## Diskografia

### Singlet

## Lähteet
Suurnopeusjunarata Peking–Hongkong

**Suurnopeusrata Peking–Hongkong** on Pekingin ja Hongkongin välillä Kiinassa kulkeva maailman pisin suurnopeusjunarata. Pekingin ja Kantonin välinen osuus avattiin liikenteelle Mao Zedongin syntymäpäivänä 26. joulukuuta 2012, kun Zhengzhou–Peking-osuus valmistui. Pekingin ja Kantonin välinen osuus on 2&nbsp;298 kilometriä pitkä ja siinä on 35 asemaa. Junamatka Pekingistä Kantoniin kesti aiemmin 22 tuntia. Uuden radan myötä matka taittuu noin 8 tunnissa.

Alkuvaiheessa junat kulkevat pääosassa rataa 300 tuntikilometrin maksiminopeudella, joskin rata on suunniteltu nopeudelle 350 km/h. Kantonin ja Hongkongin Kowloonin-aseman välinen osuus avattiin 23. syyskuuta 2018.

## Lähteet
Gunnar Fougstedt

**Gunnar Fougstedt** ['fuːgstet] (31. elokuuta 1908 Raisio – 21. joulukuuta 1986 Helsinki) oli Helsingin ruotsalaisen kauppakorkeakoulun tilastotieteen professori vuosina 1958–1972. Ennen professoriksi nimitystä hän työskenteli vuosina 1935–1958 Tilastollisessa päätoimistossa, vuodesta 1954 osastopäällikkönä. Hän väitteli valtiotieteen tohtoriksi vuonna 1952 aiheenaan suomen ruotsinkielisten väestökehitys vuosina 1936–1945.

Hänen veljensä oli säveltäjä Nils-Eric Fougstedt.

## Lähteet

## Aiheesta muualla
*
Filip Forstén

**Filip August Karl Forstén** (6. heinäkuuta 1852 Nurmijärvi – 18. syyskuuta 1932 Viipuri) oli suomalainen laulaja, baritoni. Hän opiskeli ulkomailla ja esiintyi Lontoossa 1877, Etelä-Amerikassa 1878–1879. Hän oli kiinnitettynä Maltan oopperaan 1880 ja Tukholman oopperaan 1883–1887. Hän oli mukana August Fredrik Arppen oopperaseurueessa Helsingissä 1888 ja vieraili sen jälkeen useissa Euroopan maissa  muun muassa Pauline Luccan kanssa. Hän toimi Wienin konservatorion professorina 1894–1929. Viimeiset vuotensa hän asui Viipurissa.

Filip Forsténin sisko oli laulaja Anna Forstén ja serkku pianisti sekä kirjailija Ina Lange, os. Forstén. pikkuserkkuja olivat eläinsuojelija Torsten Forstén ja Reitkallin puutarhakoulun perustaja Lennart Forstén.

## Lähteet

## Aiheesta muualla
*Nordisk Familjebok
Tunturisykeröparta

**Tunturisykeröparta** (*Tolypella canadensis*) on näkinpartaislevien (Charophyta) kaareen kuuluva levälaji. Sitä esiintyy Euraasiassa Suomessa, Norjassa, Ruotsissa ja Venäjällä, Pohjois-Amerikassa Kanadassa, Alaskassa ja Grönlannissa. Se kasvaa kylmävetisissä niukkaravinteisissa järvissä ja joissa. Koska kasvupaikat ovat kirkasvetisiä, tunturisykeröpartaa on löydetty jopa 9–13 metrin syvyydestä.

Tunturisykeröparta kasvaa 4–30 cm korkeaksi. Se muistuttaa rakenteeltaan näkinpartaisleviä, mutta on varreltaan jäykkä. Tunturisykeröparta on monivuotinen, ja muodostaa itiöpesäkkeitä vain silloin tällöin.

Laji on Suomen uhanalaisuusluokituksessa silmälläpidettävä laji (NT).

## Lähteet
* Anders Langangen in Guiry, M.D. & Guiry, G.M. 2012. AlgaeBase. World-wide electronic publication, National University of Ireland, Galway. http://www.algaebase.org; searched on 26 December 2012. http://www.algaebase.org/search/species/detail/?species_id=131523
*

### Viitteet
Nokia 8250

**Nokia 8250** on Nokian vuonna 2000 julkaistu matkapuhelin.

## Ominaisuudet
*vaihdettavat värikuoret
*chat-toiminto
*ennakoiva tekstinsyöttö

## Katso myös
*Luettelo Nokian tuotteista

## Lähteet
* Nokia 8250 - GSMArena 

## Aiheesta muualla
* Käyttöohjeet
Nokia 8310

**Nokia 8310** on Nokian mustavalkonäytöllä varustettu vuonna 2001 julkaistu matkapuhelin.

8310-malli oli ensimmäinen, joka tarjosi GPRS-tiedonsiirtomahdollisuuden.
## Ominaisuudet
*vaihdettavat värikuoret
*pelit: Snake II, Bumper, Pairs II, Snowboard

## Katso myös
*Luettelo Nokian tuotteista

## Lähteet
* Nokia 8310 - GSMArena
Nokia 8800

**Nokia 8800** on Nokian vuonna 2005 julkaistu matkapuhelin.

## Ominaisuudet
*ennakoiva tekstinsyöttö
*profiilit
*värit: hopea, musta

## Katso myös
*Luettelo Nokian tuotteista

## Lähteet
* Nokia 8800 – GSMArena 

## Aiheesta muualla
* Nokia 8800 – Tuki
* Käyttöohjeet
Nokia 8810

**Nokia 8810** on Nokian vuonna 1998 julkaistu matkapuhelin. Sillä oli lempinimi "Zippo"

## Ominaisuudet
*värit: muovi

## Katso myös
*Luettelo Nokian tuotteista

## Lähteet
* Nokia 8810 - GSMArena
Nokia 8110

**Nokia 8110** on Nokian mustavalkonäytöllä varustettu vuonna 1996 julkaistu matkapuhelin.

Liukukannella varustetun puhelimen muotoilusta oli päävastuussa Nokian silloinen muotoilujohtaja Frank Nuovo. Kaarevan muotonsa ja keltaisen värivaihtoehtonsa takia puhelin sai pian lempinimen ”banaanipuhelin”.

Puhelin oli näkyvästi esillä elokuvassa Matrix.

## Katso myös
*Luettelo Nokian tuotteista

## Lähteet
* Nokia 8110 – GSMArena 

### Viitteet
Patrick Peterson

**Patrick De’mon Peterson** (s. 11. heinäkuuta 1990 Fort Lauderdale, Florida) on yhdysvaltalainen amerikkalaisen jalkapallon pelaaja, pelipaikaltaan kulmapuolustaja. Hän pelaa tällä hetkellä NFL-liigan Minnesota Vikingissa. 

Louisianan osavaltionyliopiston joukkueessa yliopistojalkapalloa pelannut Peterson oli NFL:n varaustilaisuuden viides varaus vuonna 2011.

## Muuta
Peterson kertoi huhtikuussa 2015 sairastavansa diabetestä.

## Lähteet
Nokia 8855

**Nokia 8855** on Nokian vuonna 2002 julkaistu matkapuhelin.

## Ominaisuudet
*kuvaviestit
*ennakoiva tekstinsyöttö
*värit: musta

## Katso myös
*Luettelo Nokian tuotteista

## Lähteet
* Nokia 8855 - GSMArena
Jalkapallon Suomensarjan kausi 1955

**Suomensarjan kausi 1955** oli Suomen toiseksi korkein sarjataso Suomessa kaudella 1955. Työväen Urheiluliiton 107 seuraa liittyi suoraan Palloliiton jäseniksi, jolloin lopultakin kaikki jalkapalloseurat toimivat saman liiton alaisuudessa. Suomensarja pelattiin vanhaan tapaan kahdessa kymmenen joukkueen lohkossa. 
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan.

## Suomensarjan sarjataulukot

### Itälohko

### Länsilohko

## Lähteet
* Suomen Palloliiton toimintakertomus 1955 
* Suomen Palloliiton toimintakertomus 1955 (jatkuu) 
* ottelutulokset 

### Viitteet
Nokia 8910

**Nokia 8910** on Nokian vuonna 2000 julkaistu matkapuhelin.

## Ominaisuudet
*kuvaviestit
*ääninauhuri
*äänikomennot
*chat-toiminto
*peleihin ladattavat lisäkentät
*värit: musta, titaani

## Katso myös
*Luettelo Nokian tuotteista

## Lähteet
* Nokia 8910 – GSMArena
Huollon tarkastaja

**Huollon tarkastaja** on huollon eri aselajien koulutuksen tasoa valvova sekä aselajien kehittämisestä ja suorituskyvystä vastaava upseeri Suomen puolustusvoimissa. Huollon tarkastajana toimii vuonna 2024 eversti Mika Multanen.

Huollon tarkastaja palvelee Maavoimien esikunnan huolto-osastolla Mikkelissä. Aikaisemmin tehtävä oli sijoitettuna Pääesikunnan maavoimaosastolle. Huollon tarkastaja on samalla huolto-osaston päällikkö Maavoimien esikunnassa. Vuodesta 2015 alkaen huollon tarkastaja on samalla myös maavoimien huoltopäällikkö.

Huollon tarkastajan vastaa huoltoaselajin ja kenttähuollon kehittämisestä koko Puolustusvoimissa. Hän ohjaa huollon ja logistiikan joukkotuotantoa, vastaa kenttähuoltojoukkojen kehittämisestä ja varustamisesta. Huollon tarkastaja toimii yhteistyössä Pääesikunnan logistiikkapäällikön, ilma- ja merivoimien huoltopäälliköiden kanssa Puolustusvoimien logistiikan ja huollon kehittämisessä. Logiikan ja huollon kehittäminen käsittää täydennykset, kuljetukset, kunnossapidon, lääkintähuollon ja huoltopalvelut.

Muita aselajitarkastajien tehtäviä ovat ilmatorjunnan tarkastaja, viestitarkastaja, pioneeritarkastaja, jalkaväen tarkastaja ja tykistön tarkastaja.

## Huollon tarkastajia vuosien varrella

* majuri (everstiluutnantti 1941) Otto Nordenswan – 1944

..
* eversti (1991) Kari Suvanto 1992 – 1997 Pääesikunnassa
* eversti (1996) Heikki Päivärinta 1997 – 2001
* eversti (1999) Martti Tuomainen 2001 – 2004
* eversti (2000) Viljo Holopainen 2004 – 2005
* eversti (2000) Jari Mäenpää 2005 – 2007
* eversti (2004) Jari Anttalainen, vuoden 2007 Pääesikunnassa, jakson 2008 – 2009 MAAVE:ssa
* eversti (2007) Risto Kosonen 2009 – 2012
* eversti (2010) Jussi-Petri Hirvonen 2012 – 2015
* eversti (2014) Jyrki Nurminen 2016 – 2018
* eversti (2018) Mika Multanen 2018 –

## Lähteet
Kristofer Freidenfelt

**Kristofer Freidenfelt** t. **Christoffer Freudenfeldt** (1687–1743) oli suomalais-ruotsalainen sotilas. Hän osallistui 1741-1743 hattujen sotaan Smoolannin ratsurykmentin komentajana. Helsingin antauduttua hän puolusti Länsipohjaa. Marraskuussa 1742 hän kävi Kemissä olevan kasakkaosaston kimppuun ja vei venäläisten varastot. Seuraavana keväänä hän karkotti venäläiset Iistä ja tuli lähelle Oulua Kelloon. Hän yritti purjehtia Hailuotoon venäläisen partion perässä, mutta laiva joutui ajojäihin ja Freidenfelt hukkui.

## Lähteet

## Aiheesta muualla
*Svenskt biografiskt lexikon
Laurent Robert

**Laurent Robert** (s. 21. toukokuuta 1975 Réunion) on ranskalainen entinen jalkapalloilija. 

Robert pelasi uransa parhaat vuodet Paris Saint-Germainissa sekä Englannin Valioliigan Newcastlessa, jota hän edusti yhteensä viiden kauden ajan. 

Ranskan maajoukkueessa Robert esiintyi yhdeksän kertaa vuosina 1999–2001. Vuonna 2001 hän oli mukana voittamassa FIFA:n järjestämää Confederations Cupia.

## Lähteet
*Transfermarkt.com
Nokia 7200

**Nokia 7200** on Nokian vuonna 2003 julkistama matkapuhelin.

Puhelin esiteltiin 28. lokakuuta 2003 Ranskan Nizzassa ja Australian Brisbanessa. Se tuli myyntiin Euroopassa vuoden 2004 alkupuolella.

Nokia 7200 on taitettava eli ns. simpukkamallinen kaksitaajuuspuhelin, jossa on GPRS/EDGE -tiedonsiirtomahdollisuus, jolloin tiedonsiirtonopeus oli verkosta riippuen jopa 177,6 kilotavua sekunnissa. Sen muita ominaisuuksia oli FM-radio.

Uutta Nokia 7200:n muotoilussa olivat kangassomisteet. Myyntipakkauksesta löytyi myös rannehihna ja pehmeä kankainen säilytyspussi. Käyttäjät pystyivät lataamaan 7200-malliin myös sen muotoiluteemaan liittyviä taustakuvia ja näytönsäästäjiä.

Nokia 7200 oli ensimmäinen Nokia-puhelin, joka tarjosi ns. presence-pikaviestinominaisuudet dynaamisen käyttäjäprofiilin luomiseen. Niiden avulla käyttäjä pystyi kätevästi ilmoittaa lähipiirilleen, missä on ja mitä on tekemässä.

## Ominaisuudet
*ennakoiva tekstinsyöttö
*värit: harmaa/sininen, musta, ruskea/valkoinen

## Katso myös
*Luettelo Nokian tuotteista

## Lähteet
* Nokia 7200 - GSMArena 

## Aiheesta muualla
* Käyttöohjeet
Janna Syvänoja

**Janna Syvänoja** (s. 3. maaliskuuta 1960 Helsinki) on suomalainen kuvataiteilija ja muotoilija. Hän opiskeli Taideteollisessa korkeakoulussa huonekalu- ja sisustussuunnittelua vuosina 1982–1993. Syvänojan tuotanto ulottuu koruista maataide- ja tilateoksiin. Teostensa materiaaleina hän on käyttänyt muun muassa puhelinluetteloita, sanakirjoja, sanomalehtiä ja muuta vanhaa käyttöpaperia, hevosen jouhia, linnun sulkia, koivun tuohta ja vanhoja silmälasien linssejä.

Vuonna 2004 Syvänoja palkittiin Torsten ja Wanja Söderbergin palkinnolla (*Nordiskt Design- och Konsthantverkspris* 2004) ja vuonna 2011 Ornamo valitsi hänet vuoden taiteilijaksi. Vuonna 2012 hänelle myönnettiin Prinssi Eugenin mitali. Syvänojan taiteesta on tehty myös Ville Suhosen ohjaama dokumentti *Katoavat hetket* (1997).

## Lähteet

## Kirjallisuutta
**Viisi naista: Tuula Falk, Brita Flander, Kristina Riska, Janna Syvänoja, Ulla-Maija Vikman.* Suomalaisen muotoilun edistämiskeskus Design Forum Finland, 1997.
Evan Longoria

**Evan Michael Longoria** (s. 7. lokakuuta 1985 Downey, Kalifornia) on yhdysvaltalainen baseballpelaaja, joka pelaa tällä hetkellä MLB-liigan San Francisco Giantsissa. Vuodet 2008–2017 hän edusti Tampa Bay Raysiä. Hänen ulkopelipaikkansa on kolmosvahti.

Aiemmin Long Beachin osavaltionyliopistossa pelannut Longoria on vuoden 2006  kolmas varaus.

## MLB-ura

Longoria on edennyt urallaan kerran MLB:n loppuotteluihin World Seriesiin. Tämä tapahtui Longorian tulokaskaudella 2008, jolloin hänet valittiin myös American Leaguen vuoden tulokkaaksi. World Seriesissä vastustaja Philadelphia Phillies kuitenkin osoittautui Tampa Baytä vahvemmaksi joukkueeksi ja vei mestaruuden.

## Lähteet
Adam Fredenstierna

**Adam Fredenstierna**,  entinen **Schütz** (25. joulukuuta 1685 Viipuri – 4. toukokuuta 1772 Tukholma) oli suomalaissyntyinen virkamies, tuomari ja valtiopäivämies. 

Fredenstiernan vanhemmat olivat kaupunginvälskäri Adam Schütz ja Anna Modeen ja puoliso vuodesta 1721 Engel Maria Kyper (k. 1755). Käytyään Porvoon lukion Fredenstierna tuli ylioppilaaksi Turkuun 1703 ja ryhtyi opiskelemaan lakitiedettä. Työskenneltyään ensin Ruotsissa vuodesta 1706 hänestä tuli Turun hovioikeuden asessori vuonna 1721. Fredenstierna siirtyi Svean hovioikeuteen 1728, jossa hän kohosi 1736 hovioikeudenneuvokseksi. Hän oli myssypoliitikkona yhteydessä Venäjän lähettilääseen ja ehdotti erityisten Suomen valtiopäivien koollekutsumista. Hänet nimitettiin 1755 oikeuskansleriksi, 1758 Turun hovioikeuden presidentiksi ja 1768 Svean hovioikeuden presidentiksi. Aatelissäätyyn Fredenstierna korotettiin 1726. Valtiopäivämiehenä hän toimi yhteensä yksitoista kertaa vuosien 1726 ja 1766 välillä.

## Lähteet

## Aiheesta muualla
*Adam Fredenstierna, Svenskt biografiskt lexikon
Nokia 7250

**Nokia 7250** on Nokian vuonna 2003 julkaistu matkapuhelin. Puhelimen toinen versio on 7250i, jossa on enemmän muistia ja useampia värivaihtoehtoja. 7250i:n värivaihtoehtoja ovat sininen, luumu, ruskea, oliivi, harmaa ja vihreä.

## Ominaisuudet
*ennakoiva tekstinsyöttö
*vaihdettavat värikuoret
*profiilit
*sekuntikello
*värit: sininen ja luumu

## Katso myös
*Luettelo Nokian tuotteista

## Lähteet
* Nokia 7250 – GSMArena 
* Nokia 7250i – GSMArena 

## Aiheesta muualla
* Nokia 7250/7250i - Tuki
* Nokia 7250 - Käyttöohjeet 
* Nokia 7250i - Käyttöohjeet
Tinhosa Grande

**Tinhosa Grande** on saari São Tomé ja Príncipessä Guineanlahdessa Atlantin valtameressä. Tinhosa Grande yhdessä pienemmän Tinhosa Pequenan ja yhden pienemmän saaren kanssa muodostaa Tinhosasaarten () saariryhmän, joka sijaitsee 22 kilometrin päässä suuresta Príncipen saaresta lounaaseen. Pinta-alaa saarella on 20 hehtaaria. Tinhosa Grande on karu kalliosaari, jolla ei ole kasvillisuutta. Saaren korkein kohta on 56 metriä merenpinnan yläpuolella.

Tinhosa Grande kuuluu Tinhosasaarten muodostamaan 23 hehtaarin suuruiseen kansainvälisesti tärkeään lintualueeseen (IBA). Tinhosasaarilla on Guineanlahden suurimpia merilintuyhdyskuntia. Alueella pesii esimerkiksi tuhansia pareja ruskosuulia, tummaruskotiiroja, ruskotiiroja ja nokitiiroja. Lisäksi säännöllisesti alueella pesii ainakin pieniä määriä pikkutropiikkilintuja. Ohjasnokitiiran ja madeirankeijun tiedetään vierailevan alueella, mutta niiden pesinnästä ei ole saatu todisteita. Alueella vierailevia lintulajeja ovat muun muassa atlantinfregattilintu, punajalkasuula, naamiosuula ja suomutropiikkilintu. Alue ei ole suojeltu, vaikka ehdotuksia sen suojelemiseksi on tehty jo vuodesta 1973 saakka. Tinhosa Granden ympäröimillä vesialueilla on runsaasti kalaa, minkä ansiosta príncipeläiset kalastajat kalastavat säännöllisesti siellä. Kalastajat toisinaan myös metsästävät nuoria ruskosuulia ruoaksi tai myytäväksi Príncipen pääkaupungissa Santo Antóniossa.

Tinhosa Grandella on pieni laituri, jonka ansiosta saarelle voi rantautua. Saarelle rakennettiin 1990-luvun puolivälissä majakka.

## Lähteet

## Aiheesta muualla

* Kuva majakasta
Betty Fisher

**Betty Fisher** (*Betty Fisher et autres histoires*) on vuonna 2001 ensi-iltansa saanut Claude Millerin ohjaama ranskalainen elokuva.

## Juoni
Alun takaumassa pieni ranskalaistyttö on junassa äitinsä kanssa. Yhtäkkiä äiti sekoaa ja hyökkää tytön kimppuun.

Tyttö on suurmenestyksen saavuttanut kirjailija Betty Fisher (Sandrine Kiberlain). Seuraavassa kohtauksessa hän seisoo pienen poikansa Josephin kanssa lentokentällä odottamassa vieraakseen Bettyn äitiä Margotia (Nicole Garcia). Tämä on todellisuudentajunsa kadottanut, itsekeskeinen psykopaatti, jonka äkilliset, väkivaltaiset kohtaukset pysyvät kurissa vain lääkityksen avulla.

Poika Joseph kuolee onnettomuudessa, ja Betty menettää elämänhalunsa. Tämä käynnistää hallitsemattoman tapahtumaketjun. Bettyn sairas äiti haluaa auttaa ja kidnappaa kadulta pienen pojan, joka on kuin ilmetty Joseph. Tämä pieni poika, arka Jose, joutuu kahden epätasapainoisen naisen riepoteltavaksi.

## Lähteet
Jalkapallon I divisioonan kausi 1973

**Jalkapallon I divisioonan kausi 1973** oli Palloliiton liittohallituksen marraskuussa 1971 tekemällä päätöksellä perustetun valtakunnallisen I divisioonan ensimmäinen kausi. Kauteen 1972 saakka toinen sarjataso oli pelattu alueellisissa lohkoissa Suomensarjassa (1936–1969) ja II divisioonassa (1970–1972). Kaudella 1973 I divisioona pelattiin 12 joukkueen kaksinkertaisena sarjana.

I divisioonan voitti MiPK, ja joukkue nousi kaudeksi 1974 Mestaruussarjaan. Toiseksi sijoittunut Haka nousi myös suoraan. Viimeisiksi sijoittuneet PoPS, RPallo ja Jaro putosivat II divisioonaan. I divisioonan maalikuninkuuden kaudella 1973 voitti Hakan Matti Paatelainen 21 maalilla. I divisioonan yleisömäärä kaudella 1973 oli yhteensä 123 150 henkeä eli keskimäärin 933 katsojaa ottelua kohti.

## Joukkueet

I divisioonaan osallistui 12 joukkuetta, joista yhdeksän kauden 1972 II divisioonasta ja kolme putoajaa kauden 1972 Mestaruussarjasta. Mestaruussarjassa viimeiseksi sijoittuneet HIFK, VPS ja Haka putosivat suoraan.

Huom. Sippola oli maalaiskunta.

## Sarjataulukko

Lähde: Jalkapallokirja 1974

**(M)** = Mestari; **(N)** = Nousija; **(P)** = Putoaja

## Tulokset

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Tilastot

### Maalintekijät

Lähde: Jalkapallokirja 1974

### Yleisömäärät

Lähde: Jalkapallokirja 1974

## Katso myös

* Mestaruussarjan kausi 1973
* II divisioonan kausi 1973
* Suomen Cup 1973

## Lähteet
Soju

**Soju** () on korealainen viina, jota tislataan riisistä tai jostain muusta viljasta tai tärkkelyspitoisesta kasvista. Soju on Koreassa kansallisviinan asemassa ja erittäin suosittua. Maassa kulutetaan vuosittain yli 3,5 miljardia 360-millilitraista vihreää pullollista noin 20-prosenttista makeutettua sojua.

## Valmistus
Sojua on kahdenlaista, perinteistä ja laimennettua. Perinteinen soju pannutislataan riisistä. Aluksi *Aspergillus oryzae* -sieni muuntaa riisistä, ohrasta ja vehnästä tehdyn kakun tärkkelyksen käyväksi sokeriksi. Kakku kuivataan, jauhetaan ja sekoitetaan keitettyyn riisiin, veteen ja hiivaan. Seos käy 12 päivän ajan, minkä tuloksena syntyy riisiviiniä, joka suodatetaan ja tislataan.

Nykyisin suurin osa sojusta valmistetaan etanolista, joka hankitaan Korean etanolitarvikeyhtiöstä. Jostain viljasta tai mukulakasvista tislattu 95-prosenttinen neste laimennetaan vedellä 20-prosenttiseksi ja maustetaan. Mausteina käytetään esimerkiksi sokeria tai steviaa, sitruunahappoa sekä hedelmäaromeja.

## Käyttö
Soju nautitaan yleensä raakana ja jäähdytettynä. 20-prosenttista sojua nautitaan Koreassa etenkin ruokajuomana, mutta myös seurustelujuomana sekä liike-elämässä esimerkiksi sopimuksia solmittaessa ja työporukoiden illanistujaisissa.

## Historia
Sojusta oli tullut Koreassa hyvin suosittua 1600-lukuun mennessä. Maassa oli tuolloin jo tuhansia tislaamoja, ja moni tislasi sojua kotonaan. Hallitus yrittikin kieltää sojun valmistuksen säästääkseen viljaa. Vuonna 1910 sojun kotitislaus kiellettiin.

Kolonnitislaus tuli Koreaan japanilaisten mukana vuoden 1919 jälkeen, ja samalla raaka-aineena alettiin käyttää bataattia ja maniokkia. Sojun massatuotanto alkoi vuonna 1924. Soju oli 1950-luvulle asti 35-prosenttista, mutta Korean sodan jälkeisinä puutteen vuosina sojusta alettiin tehdä laimeampaa. Riisin tislaaminen kiellettiin vuonna 1965, ja vuonna 1976 tislaamojen määrä rajoitettiin yhteen maakuntaa kohti. Kumpikin laki kumottiin 1990-luvulla.

Laimennettu soju on huokeaa, ja sitä saa Koreassa nykyisin kaikista kaupoista ja ravintoloista. Laimennetun sojun kulutus onkin paljon suurempi kuin perinteisen sojun. Lisäksi nuorten korealaisten maku suosii nykyaikana entistäkin laimeampaa sojua. Perinteistä sojua myydään kuitenkin edelleen artesaanikaupoissa.

## Lähteet

## Aiheesta muualla
Institut supérieur de gestion

**Institut supérieur de gestion** (**ISG**) on Ranskassa toimiva vuonna 1967 perustettu yksityinen kauppakorkeakoulu. ISG:llä on noin 4&nbsp;500 opiskelijaa ja se toimii kymmenellä paikkakunnalla. Pariisin toimipisteiden ohella kampukset sijainnit ovat Bordeaux, Lille, Lyon, Montpellier, Nantes, Nice, Strasbourg ja Toulouse sekä Genève. ISG on osa vuonna 1980 perustettua, yli 20 pienen yksityisen oppilaitoksen IONIS Education Groupia.


File:8 rue de Lota.jpg|8 rue de Lota, Paris.
File:ISG, 147 avenue Victor-Hugo, Paris 16e 2.jpg|147 avenue Victor-Hugo, Paris.
File:ISG, 147 avenue Victor-Hugo, Paris 16e.jpg|147 avenue Victor-Hugo, Paris.
File:ISG Paris 2.jpg|45 rue Spontini, Paris.

## Lähteet

## Aiheesta muualla
* Institut supérieur de gestion kotisivut
Missourin yliopisto

**Missourin yliopisto** (*University of Missouri*, lyh. *MU*, puhekielessä usein *Mizzou* [mi'zu]) on julkinen yliopisto Columbiassa, Missourin osavaltiossa Yhdysvalloissa. Yliopisto on perustettu vuonna 1839, ja syksyllä 2010 siellä opiskeli yli 30 000 opiskelijaa.

NCAA:n alaisessa yliopistourheilussa yliopistoa edustavat Missouri Tigersin nimellä kulkevat joukkueet, jotka pelaavat SEC-konferenssissa. Missouri liittyi konferenssiin yhdessä Texas A&M:n kanssa vuonna 2012.

Vuonna 2015 Missourin yliopiston opiskelijat osoittivat mieltään eri rotuisten opiskelijoiden epätasa-arvoisen kohtelun takia, minkä seurauksena yliopiston ylintä johtoa erosi tehtävistään. Samalla yliopiston maine kärsi, ja tulevien vuosien hakijamäärä laski kahdessa vuodessa 35 prosentilla.

Missourin yliopistolla on yhteistyötä suomalaisen Seinäjoen ammattikorkeakoulun kanssa. SeAMK:n rehtori Tapio Varmola oli syksyllä 2009 yliopistossa ASLA-Fulbright-stipendiaattina tutustumassa korkeakoulujen kansainvälistämiseen. Yhdessä Saksan Baijerissa toimivan Aschaffenburgin ammattikorkeakoulun kanssa MU ja SeAMK ovat vuodesta 2016 asti järjestäneet vuosittain viikon mittaisen Global Master School -opintojakson.

## Lähteet
Pioneeritarkastaja

**Pioneeritarkastaja** on pioneeri- ja suojeluaselajien koulutuksen tasoa valvova sekä aselajien kehittämisestä vastaava upseeri Suomen puolustusvoimissa.

Pioneeriaselajin johtoon sijoitettiin 5. joulukuuta 1944 alkaen Puolustusvoimain komentajan alainen pioneerikomentaja, jonka johtoelimenä oli Pääesikunnan pioneeriosasto. Puolustusvoimain uudelleen järjestelyssä siirrettiin 1. joulukuuta 1952 pioneerikomentaja yleisesikuntapäällikön alaiseksi Pääesikunnan pioneeripäälliköksi. Puolustusvoimain aselajipäälliköiden nimike vaihtui 1. maaliskuuta 1960 tarkastajiksi, jolloin pioneerikomentaja muuttui pioneeritarkastajaksi. Samalla aselajitarkastajat siirrettiin Pääesikunnan koulutuspäällikön alaisiksi. Maavoimien perustamisen jälkeen pioneeritarkastaja sijoitettiin Mikkeliin Maavoimien esikunnan suunnitteluosastolle. Tehtävässä on palvellut vuodesta 1966 alkaen everstin arvoinen upseeri.

## Pioneeritarkastajia ja pioneeri- ja suojelutarkastajia vuosien varrella
* eversti Iivari Kauranen Päämajan Pioneeriosasto I:n pioneeritarkastaja 1943 – 1944
* kenraaliluutnantti (1942) Unio Sarlin Päämajan (PM) pioneerikomentaja 1939 – 44
;Puolustusvoiman komentajan alaiset pioneerikomentajat
* kenraaliluutnantti Unio Sarlin 5. joulukuuta 1944 – 1946
* kenraalimajuri (1946) Väinö Vainio 1946 – 1952
;Yleisesikuntapäällikön alaiset pioneeripäälliköt:
* kenraalimajuri (1952) Otto Bonsdorff 1952 – 1955
* kenraalimajuri (1957) Reino Arimo 1955 – 28. helmikuuta 1960
;Pääesikunnan koulutuspäällikön alaiset pioneeritarkastajat:
* kenraalimajuri (1957) Reino Arimo 1. maaliskuuta 1960 – 1961
* kenraalimajuri (1961) Tauno Saukkonen 1961 – 1966
* eversti (1961) Eino Pyyry 1966 – 1969
* eversti (1963) Veikko Sutela 1969 – 1973
* eversti (1971) Väinö Uotila 1973 – 1976
* eversti (1973) Erkki Vanninen 1977 – 1980
* eversti (1979) Ilmari Hurmerinta 1980 – 1986
* eversti (1980) Aarne Ahonen 1986 – 1991
* eversti (1990) Ahti Vartiainen 1991 – 1994
* eversti (1994) Arto Mikkonen 1994 – 31.12.2000
* eversti (2000) Juhani Kääriäinen 1.1.2001 – 11.2.2003
* eversti (1999) Lasse Otranen 1.3.2003 – 31.5.2006
* everstiluutnantti Harri Kauppinen 1.6.2006 – 31.12.2006 vt.
* eversti (2007) Jukka Sonninen  1.1.2007 – 31.12.2007
;Maavoimien esikunnan suunnitteluosastolla pioneeritarkastajina:
* eversti Jukka Sonninen 1.1.2008 – 31.1.2010 MAAVE:ssa
* eversti (2009) Harri Kauppinen 1.2.2010 – 31.12.2014
* eversti (2014) Jouko Rauhala 1.1.2015 – 31.1.2017
* everstiluutnantti (2016) Mikko Illi 1.2.2017 – 31.7.2017 vt.
* eversti (2015) Matti Lampinen 1.8.2017 – 30.8.2020
* eversti Juha Helle 1.9.2020 - 30.4.2022 
* eversti Jukka Aihtia 1.5.2022 - 28.2.2023
* eversti Riku Mikkonen 1.3.2023 alkaen

## Lähteet
*

### Viitteet
Lorenzo Lotto

**Lorenzo Lotto** (1480 Venetsia – 1556 tai 1557 Loreto) oli italialainen taidemaalari. Hän oli kotoisin Venetsiasta, mutta matkusteli ympäri Italiaa etsien mesenaatteja.  Lotto jäi kuitenkin muiden aikansa renessanssitaidemaalareiden, kuten Tizianin varjoon. Lotto vetäytyi lopulta Loreton luostariin, missä hän kuoli unohdettuna. Vasta 1890-luvulla kriitikot nostivat hänet suurten taidemaalareiden joukkoon. Hänen teoksiaan on nähtävillä muun muassa Jesissä Pianettien palatsissa sijaitsevassa taidemuseossa, *Pinacoteca Civica*ssa. 

Lotto teki maalaustöiden ohella myös intarsioita. 

## Lähteet

## Aiheesta muualla
Vaahteraliigan kausi 1983

**Vaahteraliigan kausi 1983** oli Vaahteraliigan historian neljäs kausi. Joukkueiden määrä oli kasvanut viime vuodesta, joten Suomeen perustettiin I-divisioona. SM-tasolla saivat jatkaa viime kauden ylemmän jatkosarjan joukkueet sekä alemman jatkosarjan kolme parasta.

Vaahteraliigan runkosarjassa kahdeksan joukkuetta pelasivat yksinkertaisen sarjan. Pudotuspeleihin etenivät kuusi parasta joukkuetta. Hallitseva mestari Helsinki Roosters uusi mestaruutensa voittamalla Polin finaalissa.

## Runkosarja

## Pudotuspelit

## Lähteet